CELEX: 62004TA0312
Language: et
Date: 2008-10-09 00:00:00
Title: Kohtuasi T-312/04: Esimese Astme Kohtu 9. oktoobri 2008 . aasta otsus — Di Bucci versus komisjon (Tühistamishagi — Kahju hüvitamise hagi — Avalik teenistus — Edutamine — Eelispunktide andmine)

6.12.2008   
            
            
               ET
            
            
               Euroopa Liidu Teataja
            
            
               C 313/24
            
         Esimese Astme Kohtu 9. oktoobri 2008. aasta otsus — Di Bucci versus komisjon
   (Kohtuasi T-312/04) (1)
   
   (Tühistamishagi - Kahju hüvitamise hagi - Avalik teenistus - Edutamine - Eelispunktide andmine)
   (2008/C 313/43)
   Kohtumenetluse keel: prantsuse
   Pooled
   
      Hageja: Vittorio Di Bucci (Brüssel, Belgia) (esindajad: M. van der Woude ja V. Landes, hiljem M. van der Woude)
   
      Kostja: Euroopa Ühenduste Komisjon (esindajad: H. Tserepa-Lacombe ja V. Joris, hiljem V. Joris ja G. Berscheid, keda abistas advokaat D. Waelbroeck)
   Kohtuasja ese
   Nõue tühistada:
   
               —
            
            
               komisjoni õigustalituse peadirektori otsus anda hagejale 2003. aasta edutamise raames üksainus peadirektoraadi eelispunkt, millest teavitati 2. juulil 2003 ja mida kinnitati ametisse nimetava asutuse 16. detsembril 2003 teatavaks tehtud otsusega;
            
         
               —
            
            
               ametisse nimetava asutuse otsus mitte anda 2003. aasta edutamise raames hagejale ühtki erieelispunkti institutsiooni huvides täidetud lisaülesannete eest, mis tehti süsteemi Sysper 2 kaudu teatavaks 16. detsembril 2003;
            
         
               —
            
            
               järgmised otsused: ametisse nimetava asutuse otsus anda hagejale 2003. aasta edutamise raames kokku 20 punkti; 2003. aasta edutamise raames koostatud palgaastmel A5 olevate ametnike teeneteloetelu, mis avaldati 13. novembri 2003. aasta Haldusteatajas nr 69-2003; 2003. aasta edutamise raames palgaastmele A4 edutatud ametnike nimekiri, mis avaldati 27. novembri 2003. aasta Haldusteatajas nr 73-2003; igal juhul otsus, millega hageja nime nendesse nimekirjadesse ei kantud;
            
         
               —
            
            
               vajaduse korral ametisse nimetava asutuse 15. juuni 2004. aasta otsus, millega jäeti rahuldamata hageja 12. veebruaril 2004 esitatud kaebus;
            
         
               —
            
            
               11. aprilli 2007. aasta otsus, mis tehti teatavaks 16. aprillil 2007 ja milles ametisse nimetav asutus otsustas hagejale anda 2003. aasta edutamise raames üheainsa täiendava eelispunkti, mis teeb kokku 2 eelispunkti ning kokku 21 punkti;
            
         ja mille eesmärk on tunnistada kehtetuks kõik 2003. aasta edutamise raames tehtud otsused, mis on kõnesoleva hagi raames vaidlustatud ja mida ei ole 2007. aastal asendatud ning eelkõige 2003. aasta edutamise raames koostatud palgaastmel A5 olevate ametnike teeneteloetelu, mis avaldati 13. novembri 2003. aasta Haldusteatajas nr 69-2003 ja 2003. aasta edutamise raames palgaastmele A4 edutatud ametnike nimekiri, mis avaldati 27. novembri 2003. aasta Haldusteatajas nr 73-2003 ning saada kahjuhüvitist 5 000 euro suuruses summas.
   Otsuse resolutiivosa
   
               1.
            
            
               Tühistada komisjoni otsused, millega hagejale anti kokku 21 edutamispunkti ja millega keelduti teda kandmast 2003. aasta edutamise raames palgaastmele A4 edutatud ametnike nimekirja.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja komisjonilt.
            
         
      (1)  ELT C 262, 23.10.2004.